stanford-oval/wikipedia huggingface dataset:
Stockhultin kätkö
Ajoitus

Kaikki tunnistettavat esineet on tyyppinsä perusteella ajoitettu Skandinavian pronssikaudelle Monteliuksen periodille II eli 1500–1300 eaa.
Strahinja Pavlović

Strahinja Pavlović (serb. Страхиња Павловић; s. 24. toukokuuta 2001 Šabac, Serbian tasavalta, Jugoslavia) on serbialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa AC Milania. Hän pelasi Serbian A-maajoukkueessa ensimmäisen kerran vuonna 2020.
Pavlović aloitti liigauransa kotimaassaan Partizanin joukkueessa, jossa hän pelasi kesään 2020 saakka. Hän siirtyi ranskalaisseura Monacoon, ja kaudella 2020–2021 hän pelasi Monacossa yhden Ligue 1 -ottelun ja lainalla belgialaisseura Cercle Bruggessa 11 Belgian liigan ottelua, joissa hän teki niissä yhden maalin. Kaudella 2021–2022 hän pelasi Monacossa seitsemän Ligue 1 -ottelua ja lainalla sveitsiläisseura Baselissa kymmenen Sveitsin Superliigan ottelua. Hän siirtyi kesällä 2022 itävaltalaiseen Red Bull Salzburgiin, jossa hän pelasi kahden kauden aikana 50 bundesliigaottelua ja teki niissä neljä maalia. Pavlović on pelannut Mestarien liigassa Red Bull Salzburgin joukkueessa 12 ottelua ja Eurooppa-liigassa eri joukkueissa yhteensä kymmenen ottelua.
Heinäkuussa 2024 Pavlović siirtyi nelivuotisella sopimuksella Serie A-joukkue AC Milaniin.
Pavlović voitti Serbian cupin vuonna 2019, jolloin hän pelasi muun muassa loppuottelussa täydet minuutit. Hän voitti Itävallan liigamestaruuden vuonna 2023.
Pavlović on pelannut Serbian alle 16-, alle 17-, alle 19- ja alle 21-vuotiaiden maajoukkueissa. Hän pelasi Serbian A-maajoukkueessa ensimmäisen kerran syyskuussa 2020 Kansojen liigan otteluissa Venäjää ja Turkkia vastaan. MM-kilpailuissa 2022 hän pelasi avauskokoonpanossa Serbian kaikki kolme ottelua ja teki toisessa ottelussa Kamerunia vastaan joukkueensa kolmesta maalista ensimmäisen. Hän pelasi EM-kilpailuissa 2024 täydet minuutit Serbian kaikissa kolmessa ottelussa. Hän on EM-kilpailujen 2024 loppuun mennessä pelannut 38 A-maaottelua, joissa hän on ollut 36 kertaa avauskokoonpanossa. Hän on tehnyt A-maaotteluissaan neljä maalia: kesäkuussa 2021 ystävyysottelussa Jamaikaa, marraskuussa 2022 MM-kilpailuissa Kamerunia, lokakuussa 2023 EM-karsintaottelussa Unkaria ja kesäkuussa 2024 ystävyysottelussa Itävaltaa vastaan.
Sørvågvatnet

| Sørvågvatnet |
| --- | --- |
Valtiot:   Norja
Paikkakunta:  Moskenes
Koordinaatit:  67°53′36″N, 13°01′00″E
Vesistöalue ja valuma-alueen tietoja
Laskujoki:  Mølnelva
Mittaustietoja
 fiSørvågvatnet 
Sørvågvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella Sørvågenin kylän vieressä. Siihen virtaa vettä sen luoteispuolella olevalta Stuvdalsvatnet-järveltä sekä sen pohjoispuoliselta Kollfjellet-vuorelta. Järven vesi laskee Mølnelvan kautta E10-tien alta Sørvågenin lahteen ja Norjan mereen.
Sonu Nigam

| Sonu Nigam |
| --- | --- |
 Sonu Nigam vuonna 2013.
Henkilötiedot
Syntynyt: 30. heinäkuuta 1973 (ikä 51) Faridabad, Haryana, Intia
Ammatti:  laulaja, näyttelijä
Puoliso:  Madhurima Mishra (vih. 2002)
Lapset:  1
Muusikko
Aktiivisena:  1992–
Tyylilajit:  pop-rock, elokuvamusiikki, pop-folk, hindustanilainen klassinen musiikki ja karnaattinen musiikki
Aiheesta muualla
Kotisivut
  [ Muokkaa Wikidatassa ] [ ohje ]  
Sonu Nigam (hindiksi सोनू निगम, Sonū Nigām; s. 30. heinäkuuta 1973 Faridabad, Haryana, Intia) on intialainen laulaja. Hänen musiikkiaan on kuultu monissa hindinkielisissä elokuvissa, mutta hän on laulanut myös muun muassa pandžabin-, bengalin-, marathin- ja kannadankielisissä elokuvissa. Hän on myös näytellyt muutamissa elokuvissa. Yli 5000 kappaletta laulanut Nigam on voittanut monia palkintoja, mukaan lukien yksi National Film Awards -palkinto. Intian valtio myönsi hänelle Padma Shri -palkinnon vuonna 2022.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Sonu Nigam Internet Movie Databasessa. (englanniksi)
Sør-Trøndelag (sanomalehti)

| Sør-Trøndelag |
| --- | --- |

Entiset nimet:  Søndre Trondhjems Amtstidende (1908–1920)
Lehtityyppi:  paikallislehti
Kustantaja:  Polaris Media
Levikki:  7 149 (2020)
Perustettu:  1908
Päätoimittaja:  Anders Aasegg Morken
Kotikunta:  Orkland
Kotimaa:  Norja
Kieli:  norja
Aiheesta muualla
Kotisivu
Sør-Trøndelag (vuosina 1908–1920 Søndre Trondhjems Amtstidende) on norjalainen vuonna 1908 perustettu paikallislehti, jonka kotikunta on Orkland. Lehti kuuluu Polaris Media -konserniin.
Aiheesta muualla

Lehden verkkosivut (norjaksi)
Stéphanie Dubois

| Stéphanie Dubois |
| --- | --- |

Henkilötiedot
Kansalaisuus:   Kanada
Tennispelaaja
Pituus:  162 cm
Paino:  58 kg
Kätisyys:  oikea
Ammattilaisena:  2004–2014
Palkintorahat:  902 867 USD
Kaksinpeli
Paras sijoitus:  87. (30.1.2012)
Voitot/tappiot:  347–264
Grand Slam -turnauksissa
Australian avoimet:  2. kierros (2012)
Ranskan avoimet:  1. kierros (2008, 2010, 2012)
Wimbledon:  2. kierros (2011)
Yhdysvaltain avoimet:  2. kierros (2009)
Nelinpeli
Paras sijoitus:  
Voitot/tappiot:  113–112
Aiheesta muualla
www.stephdubois.com
ITF
WTA
Stéphanie Dubois (s. 31. lokakuuta 1986 Laval) on kanadalainen tennispelaaja. Parhaimmillaan hän oli naisten maailmanlistalla kaksinpelissä sijalla 87 tammikuussa 2012. Hän voitti kymmenen ITF-turnausta kaksinpelissä.
Tennisura

Vuonna 2007 Stéphanie Dubois ja Renata Voráčová selviytyivät Bell Challengen nelinpelin finaaliin, mutta hävisivät Christina Fusanolle ja Raquel Kops-Jonesille kahdessa erässä. Vuonna 2008 Dubois pääsi pääsarjaan Australian avoimissa ja Ranskan avoimissa. Wimbledonin ensimmäisen kierroksen ottelussa Duboisilla oli kolme ottelupalloa kahdeksanneksi sijoitettua Anna Tšakvetadzea vastaan, mutta ei pystynyt hyödyntämään niitä ja hävisi ottelun luvuin 2–6, 6–1, 8–6.
Vuonna 2009 Dubois voitti Vancouverissa 75 000 dollarin ITF-turnauksen loppuottelussa ykköseksi sijoitetun Sania Mirzan kolmessa erässä 1–6, 6–4, 6–4. Yhdysvaltain avoimissa hän voitti Kristina Mladenovicin ensimmäisellä kierroksella, kunnes hävisi Sorana Cîrstealle toisella kierroksella.
Vuoden 2010 Ranskan avoimissa Dubois hävisi ensimmäisellä kierroksella Stephanie Cohen-Alorolle luvuin 6–7, 6–1, 6–3.
Dubois lopetti uransa syyskuussa 2014.
Sub Focus

| Sub Focus |
| --- | --- |

Henkilötiedot
Syntynyt: 13. helmikuuta 1982 (ikä 42)
Ammatti:  DJ, lauluntekijä, muusikko, äänitetuottaja
Muusikko
Taiteilijanimi:  Sub Focus 
Aktiivisena:  2002–
Tyylilajit:  drum and bass, drumstep
Levy-yhtiöt:  OWSLA, RAM Records
Aiheesta muualla
Kotisivut
  [ Muokkaa Wikidatassa ] [ ohje ]  
Sub Focus (oikealta nimeltään Nick Douwma, s. 13. huhtikuuta 1982) on englantilainen elektronisen musiikin tuottaja ja DJ. Hän on julkaissut singlejä vuodesta 2003 lähtien. Vuonna 2009 hän julkaisi oman nimisen debyyttialbumin ja toisen albumin Torus vuonna 2013.
Diskografia > Studioalbumit

| Albumi | Tiedot | Listasijoitus> UK  | Listasijoitus> BEL (Vl)  |
| --- | --- | --- | --- |
| Sub Focus |  Julkaistu: 12. lokakuuta 2009  Levy-yhtiö: Ram Records (RAMMLP13CD/RAMMLP13)  Formaatit: 12" LP, CD, digitaalinen lataus | 51 | — |
| Torus |  Julkaistu: 30. syyskuuta 2013  Levy-yhtiö: Virgin EMI  Formaatit: 12" LP, CD, digitaalinen lataus | 11 | 180 |
Diskografia > Singlet

| Vuosi | Single | Listasijoitus> UK  | Listasijoitus> UKDance  | Listasijoitus> BEL (Vl)  | Listasijoitus> SCO  | Albumi |  |
| --- | --- | --- | --- | --- | --- | --- | --- |
| 2003 | "Down The Drain / Hot Line" | — | — | — | — | Ei albumia |  |
| 2004 | "Acid Test / Get On Up" | — | — | — | — | Ei albumia |  |
| 2004 | "Soundguy / Bluenote" | — | — | — | — | Ei albumia |  |
| 2005 | "Frozen Solid / Juno" | — | — | — | — | Ei albumia |  |
| 2005 | "X-Ray / Scarecrow" | 60 | 1 | — | — | Ei albumia |  |
| 2006 | "Airplane / Flamenco" | — | — | — | — | Ei albumia |  |
| 2007 | "Special Place / Druggy" | — | — | — | — | Ei albumia |  |
| 2008 | "Timewarp / Join the Dots" | 92 | 7 | — | — | Sub Focus |  |
| 2009 | "Rock It / Follow the Light" | 38 | 7 | — | — | Sub Focus |  |
| 2009 | "Could This Be Real" | 41 | 4 | — | — | Sub Focus |  |
| 2010 | "Splash" (feat. Coco) | 41 | 7 | — | — | Sub Focus |  |
| 2012 | "Falling Down" (feat. Kenzie May) | — | — | — | — | Torus |  |
| 2012 | "Out the Blue" (feat. Alice Gold) | 23 | 5 | — | 28 | Torus |  |
| 2012 | "Tidal Wave" (feat. Alpines) | 12 | 4 | 65 | 15 | Torus |  |
| 2013 | "Endorphins" (feat. Alex Clare) | 10 | 7 | 134 | 11 | Torus |  |
| 2013 | "Turn It Around" (feat. Kele) | 14 | 5 | — | 14 | Torus |  |
| 2013 | "Turn Back Time" | 10 | 3 | 54 | 9 | Torus |  |
| 2014 | "Close" | — | 32 | — | — | Torus |  |
"—" ilmoittaa ettei single yltänyt listalle
Aiheesta muualla

Sub Focus Myspacessa (englanniksi)
/ Sub Focus Facebookissa
Sub Focus Twitterissä
Sub Focus Discogssa
Sultan Hashim Ahmad

Sultan Hashim Ahmad (2004)
Sultan Hashim Ahmad al-Tai (1945 – 19. heinäkuuta 2020 Nasiriyya, Irak) oli irakilainen sotilasjohtaja, joka oli puolustusministerinä Saddam Husseinin hallinnossa kevääseen 2003 asti. Hän antautui liittouman joukoille 19. syyskuuta 2003.
Ahmad tuomittiin kesäkuussa 2007 kuolemaan osallisuudesta kurdeja vastaan tehdyistä sotatoimista 1980-luvulla. 4. syyskuuta vetoomustuomioistuin vahvisti hänen, Ali Hasan al-Majidin ja armeijan entisen komentajan Hussein Rashid al-Tikritin tuomiot. Heidät oli määrä hirttää 30 päivän sisällä tuomion vahvistamisesta.
Presidenttineuvosto ei suostunut hyväksymään Ahmadin kuolemantuomiota. Ahmad vietti viimeiset elinvuotensa vankilassa, ja hän kuoli heinäkuussa 2020.
Stepan Šaumjan

Neuvostoliiton postimerkki, Stepan Šaumjan, 1968 (Michel 3536, Scott 3515)
Stepan Šaumjan (arm. Ստեպան Շահումյան, Stepan Šahoumjan, ven. Степан Георгиевич Шаумян, Stepan Georgijevitš Šaumjan; 13. lokakuuta 1878 – 20. syyskuuta 1918) oli merkittävä armenialainen kommunisti, vallankumouksellinen ja bolševikki.
Toiminta ennen lokakuun vallankumousta

Šaumjan syntyi vaatekauppiaan pojaksi Tbilisiin, joka oli tuolloin Venäjän imperiumin alla. Hän opiskeli Pietarissa ja Riiassa, missä hän liittyi Venäjän sosiaalidemokraattiseen työväenpuolueeseen loppuvuodesta 1900. Vuonna 1905 hän valmistui Berliinin Humboldt-yliopiston filosofian laitokselta.
Venäjän viranomaiset pidättivät Šaumjanin osallistumisesta vallankumoukselliseen opiskelijatoimintaan, minkä jälkeen hänet karkotettiin takaisin Transkaukasiaan. Hän karkasi sieltä Saksaan, missä hän tapasi muita pakolaisia, erityisesti Julius Martovin, Vladimir Leninin ja Georgi Plehanovin. Palattuaan Transkaukasiaan Šaumjanista tuli opettaja ja Tiflisin (ven. Tbilisin) sosialistien johtaja sekä tärkeä marxilainen kirjailija. Vuoden 1903 puoluekokouksessa hän asettui bolševikkien puolelle. Vuoteen 1907 mennessä hän oli muuttanut Bakuun johtaakseen kaupungin merkittävää bolševikkiliikettä.
Vuonna 1914 Šaumjan johti kaupungin yleislakkoa, jonka armeija murskasi verisesti. Šaumjan joutui vankilaan, mistä hän pakeni juuri ennen helmikuun vallankumousta. Vallankumouksen jälkeen Šaumjan valittiin Bakun neuvoston johtajaksi. Hän myös toimi Bakun työläinen -lehden päätoimittajana. Lehti joutui Venäjän väliaikaisen hallituksen arvostelun kohteeksi radikaaliutensa takia.
Lokakuun vallankumouksen jälkeen

Vallankumouksen tapahduttua Šaumjanista tuli Kaukasuksen asioiden kansankomissaari ja Bakun kansankomissaarien neuvoston, eli käytännössä hallituksen johtaja. Neuvoston johto koostui bolševikkien, sosialistivallankumouksellisten, menševikkien ja dašnakien epävakaasta liitosta. Kun saksalaiset ja turkkilaiset joukot tunkeutuivat Kaukasukselle maaliskuussa 1918, nousivat muslimit kapinaan bolševikkeja vastaan Bakussa. Puna-armeija ja dašnakit murskasivat kapinan. Raivoisissa taisteluissa väitetään kuolleen kymmeniä tuhansia muslimeja. Azerihistorioitsijat syyttävät massamurhasta Bakun komissaareja ja siten erityisesti Šaumjania.
Bolševikit rikkoivat pian välinsä dašnakkeihin ja menševikkeihin, koska jälkimmäiset toivottivat brittijoukot tervetulleiksi alueelle. 26. heinäkuuta 1918 bolševikit erotettiin Bakun neuvostosta ja siten myös hallituksesta. Uusi hallitus Diktatura Tsentrokaspija, Keski-Kaspian diktatuuri muodostettiin, ja samana päivänä brittijoukot miehittivät kaupungin.
Bolševikit yrittivät paeta puna-armeijan joukkojen kanssa Kaspianmerta pitkin Astrahaniin, mutta valkoinen armeija valtasi laivat 16. elokuuta 1918. Šaumjan tovereineen pidätettiin ja pantiin Bakun vankilaan. 14. syyskuuta puna-armeija valtasi vankilan ja vapautti Šaumjanin. Tämän jälkeen hän pyrki siirtymään Krasnovodskiin Turkmenistaniin, mutta brittijoukot pidättivät hänet siellä ja ampuivat 20. syyskuuta.
Šaumjan ammuttiin yhdessä M. Azizbekovin, P. Džaparidzen, I. Fioletovin, M. Vezirovin, G. Korganovin, J. Zevinin, I. Malyginin, G. Petrovin, A. Amirjajin, V. Poluhinin, I. Gabyševin, S. Osepjanin, A. Bergin, B Avakjanin, A. Borjanin, M. Rasinin, M. Koganovin, A. Kostandjanin, A. Bogdanovin, S. Bogdanovin, F. Solntsevin, I. Mišnen, I. Metaksanin, V. Nikolaišvilin ja T. Amirjanin kanssa. Ruumiiden määrästä on erilaisia käsityksiä, koska kun hauta avattiin, ei sieltä azerbaidžanilaisten tiedotusvälineiden mukaan löytynyt kaikkien kahdenkymmenenkuuden komissaarin jäänteitä, vaan kahdenkymmenenyhden. Ampumisten syystä on myös epäselvyyttä. Englantilainen W. Malleson 1920- ja 1930-luvuilla sekä K. G. Ellis 1959–1961 kiistivät brittiläisten joukkojen osuutta asiaan, joten näin ollen vastuu olisi jäänyt pääasiassa sosialistivallankumouksellisille brittiläisten joukkojen saapumisen jälkeen. Britit kiistivät Neuvostoliiton epäilemän osallisuutensa virallisesti myös 1920-luvulla.
Vuoristo-Karabahin pääkaupunki Stepanakert nimettiin hänen mukaansa 1923. Tämä on azereiden mielestä loukkaavaa, sillä he muistavat Šaumjanin ensi sijassa azereiden joukkomurhaajana.
Stepan Šaumjanin pojantytär Jekaterina Sergejevna Šaumjan työskentelee ulkoasiainneuvoksena Venäjän federaation ulkoasiainministeriön ulkomaisen yhteistön osastolla.
Bakun 26 komissaaria

Bakun 26 komissaarin mukaan on nimetty katu ainakin:
- Moskovassa
Isaak Brodskin vuodelta 1925 peräisin oleva öljyvärimaalaus kahdenkymmenenkuuden bakulaisen komissaarin ampumisesta 20.9.1918 Krasnovodskissa, yhtenä heistä Stepan Šaumjan.
Sänkiöt

| Sänkiöt |
| --- | --- |
 Punasänkiö (Odontites vulgaris)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Näivekasvit Orobanchaceae
Suku::  Sänkiöt Odontites  Ludw.
 Sänkiöiden levinneisyysalue
Katso myös
   Sänkiöt Wikispeciesissä   Sänkiöt Commonsissa 
Infobox OKNimi-testi OK: 
Sänkiöt (Odontites) on näivekasveihin kuuluva kasvisuku. Sukuun kuuluu noin kolmekymmentä kasvilajia, joista useimmat ovat puoliloisia. Suvun kasveja tavataan etenkin Välimeren maista. Suomessa sänkiölajeja tavataan kolme, esimerkiksi punasänkiö.
Lajeja ja alalajeja

madeiransänkiö (Odontites holliana)
suolasänkiö (Odontites litoralis )
suomensuolasänkiö eli suomensänkiö (Odontites litoralis subsp. fennicus)
lännensuolasänkiö (Odontites litoralis subsp. litoralis)
peltosänkiö (Odontites vernus)
punasänkiö (Odontites vulgaris)
Aiheesta muualla

Finto: Kassu – Kasvien suomenkieliset nimet: Sänkiöt (Odontites)
Suomen Lajitietokeskus: Sänkiöt – Odontites
Funet: Sänkiöt (Odontites)
ITIS: Odontites (englanniksi)
United States Department of Agriculture (USDA): Odontites (englanniksi)
Flora of China: Odontites (englanniksi)
Sven Otto Littorin

Sven Otto Littorin
Sven Otto Littorin (s. 20. toukokuuta 1966 Skänninge, Ruotsi) on kokoomuslainen ruotsalainen poliitikko ja Ruotsin entinen työministeri. Hän oli kokoomuspuolueen puoluesihteeri 2003–2006 ja työministeri 2006–2010, kunnes 7. heinäkuuta 2010 ilmoitti eroavansa yksityisasioiden vuoksi. Julkisuudessa esitettyjen väitteiden mukaan hän olisi ostanut seksiä, mikä Ruotsissa on kiellettyä, mutta hän on kieltänyt väitteen todenperäisyyden.
Littorin on opiskellut taloustieteitä Lundin yliopistossa. Littorinin isä Sven Littorin on keskustapuoluelainen poliitikko ja sikatilallinen, äiti Lillemor Littorin toimittaja, joka on työskennellyt muun muassa Ruotsin Pelastakaa lapset -järjestössä. Hän on ollut naimisissa Ann Zetterberg Littorinin kanssa, ja heillä on kolme lasta.
Suojelusenkeli (romaani)

| Suojelusenkeli |
| --- | --- |

Kirjailija:  Arto Luukkanen
Kuvittaja:  Lasse Rantanen
Kieli:  suomi
Genre:  rikoskirjallisuus (vakoiluromaani)
ISBN:  978-952-299-018-1

Löydä lisää kirjojaKirjallisuuden teemasivulta
Suojelusenkeli on vuonna 2014 julkaistu Arto Luukkasen esikoisromaani. Historiantutkija Luukkasen vakoilutrilleri kertoo Viktor Vladimirovin roolista "märkien operaatioista" eli salamurhista vastanneella KGB:n osastolla.
Kirjan julkistamistilaisuudessa tuolloin eduskunnan pääsihteerinä toiminut, entinen Suojelupoliisin johtaja Seppo Tiitinen kertoi tienneensä Vladimirovin sabotööritaustasta jo vuonna 1978, heti astuttuaan virkaansa.
Henkilöt

Viktor Vladimirov
Juri Andropov
Sytytin
Urho Kekkonen
Leonid Brežnev
Nukke
Aiheesta muualla

Kustantamo Paasilinnan Suojelusenkeli-kirjasivu (Arkistoitu – Internet Archive)
Suizei

Taiteilijan näkemys keisari Suizeista
Suizei (jap. 綏靖天皇, Suizei-tennō) oli perinteisen vallanperimysjärjestyksen mukaan Japanin toinen keisari. Hänen sanotaan toimineen keisarina vuosina 581 eaa.–549 eaa. Häntä edelsi hänen isänsä Jinmu, myyttinen ensimmäinen keisari, ja seurasi poikansa Annei.
Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Suizein hauta sijaitsee Naran prefektuurin Kashiharassa. Tämä šintolainen muistopyhäkkö on nimeltään Tsukida no oka no e no misasagi (jap. 桃花鳥田丘上陵).
Aiheesta muualla

Kuvia tai muita tiedostoja aiheesta Suizei Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Jinmu | Japanin legendaarinen keisari (581 eaa.–549 eaa.) | Seuraaja: Annei |
Suitsupply

| Suitsupply |
| --- | --- |
 Suitsupply-liike Miamissa.
Perustettu:  2000
Kotipaikka:  Amsterdam, Alankomaat
Tuotteet:  Miestenvaatteet, puvut
Kotisivu:  https://suitsupply.com
Infobox OKVirheellinen NIMI-arvo: 
Suitsupply on vuonna 2000 perustettu alankomaalainen miestenvaate- ja pukuliikeketju. Yhtiöllä on 150 liikettä ympäri maailman.
Suitsupply pyrkii myymään hinta-laatu-suhteeltaan hyviä pukuja. Yhdysvaltalainen GQ listasi Suitsupplyn parhaiden miestenvaateliikkeiden joukkoon vuonna 2011. The Wall Street Journal raportoi vuonna 2017 Suitsupplyn 614 dollarin puvun ja Giorgio Armanin 3625 dollarin puvun olevan laaduiltaan samantasoisia.
Helsingin Eteläesplanadille yhtiö avasi ensimmäisen Suomen-liikkeensä alkuvuodesta 2018.
Aiheesta muualla

Yhtiön nettisivut
Suitsupply myy jokamiehen luksusta (Kauppalehti, 5.11.2017)
Sørvágur (kunta)

| --- | --- |
Sørvágs Kommuna

Tilastoja
Saaret: Vágar ja Mykines
Keskus: Sørvágur
Asukasluku: 1 080 (2005)
Postinumero: FO-380
Suuntanumero: (+298) 33
Kunnan kotisivut
Sørvágur on kunta Färsaarten länsiosassa. Kunta kattaa Vágarin saaren länsiosan ja Mykinesin saaren. Kunnassa asuu 1 080 ihmistä, joista valtaosa asuu kunnan keskustassa Sørvágurissa.
Vuonna 2005 kunnat Bøur ja Mykines liitettiin Sørváguriin. Sitä ennen kunnassa oli ollut vain Sørvágurin keskuskylä.
Vágarin kansainvälinen lentokenttä sijaitsee Sørvágurissa.
Kylät

Sørvágur, Bøur, Gásadalur ja Mykines
Käännös suomeksi
Sunnylven

Sunnylvenin kirkko
Sunnylven on entinen Norjan kunta Møren ja Romsdalin läänissä. Se perustettiin vuonna 1837 ja yhdistettiin vuonna 1965 Strandan kuntaan. Yhdistymishetkellä Sunnylvenissä oli 1221 asukasta ja sen pinta-ala oli 570 neliökilometriä.
Sørum

Sørum on entinen Norjan kunta Akershusin läänissä. Kuntaa rajasivat Ullensaker, Nes, Aurskog-Høland, Fet, Skedsmo ja Gjerdrum. Sørumin vaakuna oli peräisin vuodelta 1981. Tammikuussa 2013 tehdyn väestönlaskennan mukaan  kunnassa oli 16 363 asukasta.
Frognerin keskiaikainen kirkko Sørumissa.
Vuonna 2020 Sørum liitettiin Fetin ja Skedsmon kanssa uudeksi Lillestrømin kunnaksi.
Aiheesta muualla

Kuvia tai muita tiedostoja aiheesta Sørum Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Sultan Abdul Samad Building

Sultan Abdul Samad Building
Sultan Abdul Samad Building on entinen hallintorakennus Kuala Lumpurissa. Talo rakennettiin vuonna 1897 brittihallinnon käyttöön. Se sijaitsee lähellä Dataran Merdekaa sekä Royal Selangor Clubia.
Rakennuksen arkkitehtuuri on maurilaisvaikutteista ja siinä on noin 40 metriä korkea kellotorni. Vuosien varrella siitä on muodostunut yksi kaupungin tunnetuimmista nähtävyyksistä. Monet kansallisesti tärkeät tapahtumat, kuten itsenäisyyspäivän paraati, tapahtuvat sen läheisyydessä. Nykyisin rakennuksessa on Malesian korkein oikeus ja tekstiilimuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Stéphane Veilleux

| Stéphane Veilleux |
| --- | --- |

Henkilötiedot
Syntynyt: 16. marraskuuta 1981 (ikä 42) Saint-Georges, Quebec, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  185 cm
Paino:  85 kg
Seura
Seura:  Oji Eagles
Sarja:  ALIH
Pelinumero:  19
Pelaajaura
Pääsarjaura:  2001–
Aik. seurat:  Lightning (NHL)   Blues (SM-liiga)   Ambrì-Piotta (NLA)   Devils (NHL)   Devils (AHL)   Aeros (AHL)   Wild (NHL)   Wild (AHL)
NHL-varaus:  93. varaus, 2001 Minnesota Wild
Stéphane Veilleux (16. marraskuuta 1981 Saint-Georges, Quebec) on kanadalainen jääkiekkoilija, pelipaikaltaan laitahyökkääjä. Hänen nykyinen seuransa on Asia League Ice Hockeyssa pelaava japanilaisseura Oji Eagles.
Ura

Veilleux pelasi juniorina QMJHL-sarjan Victoriaville Tigresissa, jossa hän viipyi kaksi kautta. Tämän jälkeen hän siirtyi saman sarjan Val-d'Or Foreursiin, jossa hän teki kaudella 2000–2001 68 ottelussa tehot 48+67=115. Minnesota Wild varasi Veilleuxin kolmannella kierroksella 93. pelaajana vuoden 2001 NHL:n varaustilaisuudessa.
Kaudeksi 2001–2002 Veilleux siirtyi Wildin organisaatioon, mutta hän joutui pelaamaan ensimmäisen kauden AHL-farmisarjassa Houston Aerosissa. Hän pelasi kaudella 2002–2003 38 ottelua NHL:ssä tehoin 3+2=5. Työsulkukauden 2004–2005 Veilleux vietti Aerosissa tehden 59 ottelussa tehot 15+24=39. Seuraavat kaksi kautta hän pelasi Wildissä tehden kummallakin 18 tehopistettä.
Kausi 2008–2009 jäi Veilleux’n viimeiseksi kaudeksi Minnesota Wildissä, vaikka hän teki piste-ennätyksensä 13+10=23 tehopistettä. Heinäkuussa 2009 Veilleux teki yhden vuoden sopimuksen Tampa Bay Lightningin kanssa. Hän teki Tampassa pelimääräänsä suhteutettuna huonoimmat tehonsa (3+6=9) koko urallaan.
Lokakuussa 2010 Veilleux siirtyi yksivuotisella sopimuksella SM-liigassa pelaavaan Espoon Bluesiin. Veilleux debytoi SM-liigassa HPK:ta vastaan lokakuussa ja sai tililleen yhden syöttöpisteen ja valinnan tähdistökentälliseen.  Veilleuxin sopimus Bluesin kanssa kuitenkin purettiin 21. tammikuuta 2011. Veilleux kerkesi pelata 25 ottelua tehoin 1+6=7.  Mutta melkein heti Bluesista lähtemisen jälkeen Veilleux siirtyi Sveitsin pääsarjassa pelaavaan HC Ambrì-Piottaan, jossa pelasi kauden loppuun ja edusti joukkuetta myös Sveitsin pääsarjan karsinnoissa.
Kaudeksi 2011–2012 Veilleux palasi Pohjois-Amerikkaan, kun hän teki kaksisuuntaisen vuoden sopimuksen New Jersey Devilsin kanssa.
Helmikuussa 2012 Veilleux siirtyi suuressa pelaajakaupassa New Jersey Devilsistä takaisin Minnesota Wildiin. Samalla Devilsistä Wildiin matkasivat Nick Palmieri sekä Kurtis Foster, joka Veilleux’n tavoin on pelannut aiemminkin Wildin organisaatiossa. Vaihdossa Devils sai Wildista Marek Židlickýn.
Pelityyli

Veilleux on puolustava pelaaja, jolta löytyy fyysisyyttä. Hän pystyy pelaamaan keskellä tai laidassa. Veilleux pelasi NHL-urallaan kolmos- neloskentässä kahden suunnan pelaajana.